# Anaaliseksi

### Wikipedia

Roomalainen mies ja nuorukainen harrastamassa anaaliseksiä.
Kohokuva hajuvesipullossa 30-luvulta. Löydetty Estepasta, Espanjasta
Suzuki Harunobu, Shunga

Anaaliseksi tarkoittaa peräaukkoon keskittyvää seksuaalista kanssakäymistä, tyypillisesti siittimen työntämistä peräaukkoon. Anaaliseksi voi tarkoittaa myös peräaukon hierontaa tai hyväilyä, mahdollisesti seksivälineen avulla. Varsinainen anaaliyhdyntä tarkoittaa peniksen työntämistä peräsuoleen.

Anaaliseksi on yksi seksuaalisen kanssakäymisen muoto niin homo- kuin heterosuhteissakin. Toisaalta monet pitävät anaaliseksiä jo ajatuksenakin epämiellyttävänä.

## [muokkaa] Historia

Anaaliseksi on vanha ehkäisykeino, mutta edelleen myös tabu monissa kulttuureissa. Esimerkiksi Yhdysvalloissa monissa osavaltioissa sen harrastamista on yritetty rajoittaa lakiteitse aina 2000-luvulle asti. Torjuva kulttuuriperinne anaaliseksiä kohtaan juontaa juurensa ainakin keskiaikaan, jolloin kirkko syytti usein kerettiläisiä sen harjoittamisesta vihjaten sen olevan osoitus Raamatussa kielletystä homoseksuaalisuudesta. Jo aikaisemmin antiikin aikana anaaliseksiin liitettiin alentavia merkityksiä. Esimerkiksi Foucaultin mukaan vapaa mies saattoi häpäistä orjaansa työntämällä tämän peräaukkoon piparjuuren.

Aina nykyhetkeen saakka on säilynyt käsityksiä, joiden mukaan kahden miehen välisessä anaaliseksissä vain se mies "häpäistyy", jonka peräaukossa toisen miehen penis on. Näin ollen miehiä on voitu häpäistä ja heidän miehisyytensä viedä raiskaamalla ilman, että raiskaajien miehisyys olisi käsityksen mukaan mennyt. Samankaltainen ajattelu koskee myös suuseksiä, jossa vain toisen miehen siittimen suuhunsa ottava mies on homo, ei siitintään tarjoava. Tämänkaltaista kulttuuria esiintyy jonkin verran muun muassa Etelä-Euroopassa, Latinalaisen Amerikan maissa ja yleisen käsityksen mukaan Yhdysvaltojen vankiloissa vankien välillä.

## [muokkaa] Terveysvaikutukset

Anaaliyhdynnässä tai sen jälkeen kummankaan osapuolen ei tulisi kokea kipua. Kondomin ja lääkeaineita sisältämättömien liukasteiden (ns. liukuvoide) käyttö on anaaliseksissä suositeltavaa. Liukuvoidetta kannattaa käyttää, koska anus ei kostu kuten emätin. Lisäksi se helpottaa sisääntyöntymistä ja yhdyntää. Liukuvoidetta on mahdollista ostaa seksi-/erotiikkakaupasta, tavarataloista sekä apteekista. Anuksen ulomman ja sisemmän rengaslihaksen on syytä rentoutua hyvin ennen anaaliyhdyntää. Jännittäminen ja stressi voivat aiheuttaa näiden lihasten jännittymisen ja saada aikaan epämiellyttävän tai jopa kivuliaan anaaliseksikokemuksen.

Anaalikanavan sisäpuolella peräsuoli kääntyy jyrkästi ylöspäin. Monet suosittelevatkin anaaliyhdynnän syvyydeksi vain anaalikanavan verran eli noin viisi senttimetriä. Jos siittimen kärkeä ei ohjata riittävästi yläsuuntaan ja yhdyntäliikkeet ovat voimakkaita, anaaliyhdyntä voi johtaa peräsuolen limakalvovaurioihin. Jos suolessa on joskus havaittu polyyppeja tai suvun historiasta löytyy peräsuolen syöpää, on anaaliyhdyntä syytä jättää kokonaan. Eturauhanen voi vaurioitua rajun anaaliyhdynnän vuoksi.

Anaaliseksistä ei pidä koskaan siirtyä suoraan emätinseksiin, koska peräsuolen bakteereja voi päästä tuolloin emättimeen. Penis on syytä pestä huolellisesti tulehdusten välttämiseksi anaaliyhdynnän jälkeen. Sukupuolitaudit, varsinkin hepatiitti ja HI-virus, leviävät anaaliseksin välityksellä erityisen herkästi johtuen peräsuolen limakalvon herkkyydestä.

## [muokkaa] Katso myös

- Pornografia
- Suuseksi

Haettu osoitteesta http://fi.wikipedia.org../../../a/n/a/Anaaliseksi.html

Luokat: Seksuaalisuus | Seksologia

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Dansk
- Deutsch
- English
- Español
- Français
- Italiano
- Lietuvių
- Nederlands
- 日本語
- Polski
- Português
- Simple English
- Svenska
- 中文